
**Hetesi gyakorlat**

A gyakorlat helyszíne: Élelmiszeripari Innovációs Központ



A gyakorlaton való részvétel feltételei:

* A Neptunban minden hétre külön kurzust hirdettünk (már a szorgalmi időszak első hetétől kezdődően), amelyeknek maximális létszáma 5-7 fő (bővítésre nincs lehetőség). Mindenki azt a kurzust vegye fel, amelyik héten el is tud jönni a gyakorlatra. A gyakorlaton kötelező a részvétel, azon a héten a hallgató egyéb óráin/gyakorlatain nem tud részt venni. Ezt a megengedett hiányzásokba mindenki kalkulálja be, és zh vagy egyéb probléma esetén egyeztessen a többi oktatóval. Igazolást lehet kérni a hetesi gyakorlaton való részvételről. A tárgyfelvétel lezárását követően a kurzusok között variálási lehetőség nincs. Ha valakinek súlyos dolog jön közbe, cserélje el a helyét egy hallgatótársával valamelyik későbbi hétre. Ezt jelezzék a [harmati.andrea@agr.unideb.hu](mailto:harmati.andrea@agr.unideb.hu) e-mail címen. Az aláírás megadásának feltétele a gyakorlaton való részvétel és a kért beadandók leadása (ld. később).
* Érvényes Egészségügyi kiskönyv (a kiskönyvet be kell szerezni, tüdőszűrő vizsgálat eredménye is kell hozzá, az üzemorvos érvényesíti a kiskönyvet, minden kedden 9-10 óra között a Veres Péter Kollégium földszintjén rendel).
* Az üzemrészek területére utcai ruhában belépni tilos, mindenki számára biztosítunk munkaruhát, amit kötelező átvenni, ha valakinek egyéni problémája van (pl. allergia) az jelezze még a hetesi gyakorlata előtt (Harmati Andrea: [harmati.andrea@agr.unideb.hu](mailto:harmati.andrea@agr.unideb.hu), +36 70 942 7162) és megbeszéljük.
* Az üzem területét munkaruhában elhagyni tilos!
* A hetesi gyakorlat alatt a hallgatók az üzem területét csak a gyakorlatvezető engedélyével hagyhatják el.
* Az üzemegységek területére a hallgatók ékszert, pénzt, mobil telefont, bármilyen idegen anyagot nem vihetnek be, azokat az öltözőkben lévő zárható öltözőszekrényekben kell hagyni.
* A gyakorlatok ideje alatt a hallgatók lehetőség szerint ne viseljenek erős sminket, műszempillát, illetve műkörmöt.
* A hallgatók csak abban az egységben tartózkodhatnak, ahol a gyakorlatuk folyik, az üzemegységek között átjárás nem engedélyezett.
* A hallgatók a hetesi gyakorlatuk előtt (hétfő 8-10-ig) balesetvédelmi, higiéniai és munkavédelmi oktatásban részesülnek és az erről szóló jegyzőkönyvet kötelesek aláírni.
* A hallgatók a hetesi gyakorlat alatt a gyakorlatvezető utasításait kötelesek elfogadni és betartani.
* Az eszközökben, berendezésekben okozott károkat a kár okozója köteles megtéríteni.
* A gyakorlat végeztével a hallgatók kötelesek rendben, tisztán hagyni a z üzemegység területét.
* Az üzemből munkaeszközöket kivinni tilos.
* A hallgatók az üzemhez tartozó kulcsokat nem vihetnek el magukkal.

**A hetesi gyakorlat programja**

Hétfő: 8-10-ig általános eligazítás, egészségügyi kiskönyvek ellenőrzése, a kiadott anyagból egy kis felmérő megírása Harmati Andreával

10-16-ig Zöldség- és gyümölcsfeldolgozó üzem Kun-Nemes Andreával

Kedd: 8-16-ig Malom és Száraztészta üzem Jevcsák Sziniával és Dr. Diósi Gerdával

Szerda: 8-16-ig Sütőüzem Dr. Babka Beátával

Csütörtök: 8-16-ig: Malom és Száraztészta üzem Jevcsák Sziniával és Dr. Diósi Gerdával

Péntek: Egyéni feladatok megoldása, folyamatábrák, gyártmánylapok és specifikációk elkészítése.

Beadandók leadása: a gyakorlatot követő hét végéig papír formában Szarvas Máténak (A ép. 1. em. 119.)

A leadott dokumentumok mindegyikén külön-külön szerepeljen: név, évf., szak és Neptun kód.

**MUNKAVÉDELEM**

Általános dolgok:

* Munkára képes állapotban való megjelenés az órarendben meghatározott időpont előtt 5 perccel (alkohol, drog, illetve egyéb nem kívánatos befolyásoltságtól mentesen).
* A feldolgozó épületben és az épület 5m-es környezetében dohányozni TILOS!
* Belépés a női és férfi öltözőkön keresztül valósul meg.
* Munkaruha, védőeszközök viselése (gyakorlatvezetők ismertetik), az üzemegységekbe utcai ruhában belépni TILOS!
* A feldolgozó helyiségbe ékszert, mobil telefont, bármilyen idegen anyagot nem, vagy csak a gyakorlatvezető engedélyével lehet.
* Gyakorlatvezető utasításainak betartása.
* A hallgató az üzemegység területét a gyakorlati idő alatt csak indokolt esetben, a gyakorlatvezető engedélyével hagyhatja el.
* Eszközök szakszerű használata, meghibásodásuk esetén a gyakorlatvezető értesítése, a meghibásodott berendezésen a munkavégzést be kell szüntetni. Hallgató a gépen szerelést, javítást nem végezhet!
* TILOS minden olyan munkavégzés, amely a munkavégzést akadályozza, zavarja, vagy veszélyezteti!
* A feldolgozó épületet a gyakorlatvezetőnek kell utoljára elhagyni és bezárni.
* A különböző üzemegységek munkarendjét, speciális munkavédelmi és balesetmegelőzési tudnivalóit az adott üzemegységben megkezdett munka előtt a gyakorlatvezetők mondják el.

Elektromos berendezések, készülékek használata:

* Az elektromos készülékeket, vezetékeket, csatlakozókat, kapcsolókat, elosztókat, biztosítékokat melegedés, füstölés, sérülés, meghibásodás esetén a hálózatról le kell választani (a javításukat csak szakember végezheti) és a gyakorlatvezetőnek a hibát jelezni.

Teendők baleset esetén:

* A hallgató minden balesetet, a legkisebb sérülést, rosszullétet, munkabalesetet köteles azonnal jelenteni a gyakorlatvezetőnek.
* A gyakorlatvezető köteles intézkedi a sérült ellátásáról, valamint komolyabb sérülés esetén gondoskodni a baleseti helyszín megőrzéséről a vizsgálatot végzők megérkezéséig.

Mentők telefonszáma: 104, 112

Híváskor el kell mondani:

* Mi történt, hány sérült van
* A helyszín pontos adatait, megközelítési lehetőségét
* Saját nevét, címét és visszahívható telefonszámot

**TŰZVÉDELEM**

Általános tűzvédelmi ismeretek:

* Égés: az éghető anyag és az oxigén hőfejlődéssel járó reakciója, melyet füst- és/vagy lángképződés kísér.
* Az égés feltételei:

1. éghető anyag
2. az égéshez szükséges oxigén
3. az égéshez szükséges hőmérséklet
4. a 3 feltétel térben és időben egyidejűleg van jelen

* Tűz (tűzeset): az az égési folyamat, amely veszélyt jelent az életre, a testi épségre, vagy az anyagi javakra, illetve azokban károsodást okoz.

Tűzjelzés:

* Az a személy, aki a tüzet, vagy annak közvetlen veszélyét észleli köteles azt haladéktalanul jelezni.

A tűzoltóság ingyenes hívószáma: 105, 112

A tűzoltóság felé történő tűzjelzésnek a következőket kell tartalmaznia:

* a tűzeset, káreset pontos helyét, címét
* mi ég, mi van veszélyeztetve, milyen káreset történt
* emberélet van e veszélyben
* a jelző nevét, visszahívható telefonszámát

A feldolgozó épületben található tűzoltó készülékek:

1. Porral oltó készülék (az égő anyagtól az égést tápláló oxigént elzárja)
2. Gázzal (CO2) oltó készülék (az égő anyag hőmérsékletét csökkenti a gyulladási hőmérséklet alá)

(A kiáramló nagy nyomású gáz, valamint a készülék palástja olyan mértékben lehűl (-76°C), hogy fagyási sérülést okozhat. A CO2 a levegőnél nehezebb, és bár nem mérgező, bizonyos koncentráció felett légzési nehézségeket okozhat.)

A tűzoltó készülékek optimális oltási távolsága: kb. 1,5 – 2 m !!!



Feladat tűz esetén:

* A tüzet észlelő személy köteles azt azonnal jelenteni.
* A hallgatók a tűzjelzés észlelésekor – kivéve a tűz közelében tartózkodók - azonnal megkezdik az épület elhagyását és a gyülekezőpontra mennek.
* A gyülekezőpont az épülettől kb. 100m-re, az épülethez vezető út melletti terület.
* A tűz közelében tartózkodó mozgásában nem korlátozott, egészségileg nem sérült hallgatók kötelesek a tűzoltás vezető utasítására közreműködni a tűz oltásánál, anyagi javak mentésénél.

Tűzmegelőzés:

* Az egyetem területén nyílt lánggal járó tevékenységet végezni csak külön írásos engedéllyel szabad.
* Elektromos készüléket, illetve minden fajta hőtermelő berendezést, eszközt, anyagot a helyiségből történő eltávozáskor ki kell kapcsolni, ill. környezetére veszélyt nem jelentő állapotba kell hozni.
* A helyiségek ajtóit, amelyekben személyek tartózkodnak kulcsra zárni TILOS.
* Az épület helyiségeiben és a közös tereken a közlekedési utakat, kijáratokat eltorlaszolni, leszűkíteni még ideiglenesen sem szabad.
* A villamos berendezések kapcsolóit, tűzvédelmi felszereléseket állandóan hozzáférhető és biztonságosan használható állapotban kell tartani, eltorlaszolni még átmenetileg sem szabad.
* Villamos berendezésektől az éghető anyagokat olyan távolságra kell elhelyezni, hogy a berendezések üzemszerű, vagy meghibásodás folytán bekövetkező túlmelegedése tüzet ne okozzon.
* Meghibásodott, az előírásoknak meg nem felelő, vagy nem engedélyezett típusú villamos berendezést üzemeltetni nem szabad.
* A villamos berendezéseket tisztán kell tartani, rendszeresen tisztítani kell a gyúlékony szennyeződésektől.

**VESZÉLYES HULLADÉKOK KEZELÉSE**

* Az állati melléktermékeket (veszélyes hulladékokat) a kommunális hulladéktól külön tárolóedényben kell gyűjteni és elszállításáig hűtve kell tárolni az erre a célra kialakított hulladéktárolóban.
* A veszélyes hulladék elszállítását követően a tárolóedények fertőtlenítését szükségszerűen el kell végezni.

2019.01.28.

Dr. Stündl László

tárgyfelelős

intézetvezető egyetemi docens